[{"text_idx": "#000002", "text": "Nunsemajne ni proponas viziti kun ni felietone la Kastelon en Wis\u0301nicz en la suda Pollando, ekde la pasinta jaro portanta distingan nomon Historia Monumento. La komencaj kulturkronikaj aktualaj\u0302oj rilatas al la finig\u0302inta 1-a etapo de Chopin-konkurso, al premio Cherasco Storia por la direktoro de Auschwitz-muzeo, al la pola literatura premio NIKE-2021. En la E-komunuma segmento ni informas pri la komencig\u0302inta varbado por la programo de la montreala IKU kaj pri la litova BET okazonta venontjare en Klajpeda. Muzike ornamas la elsendon la kanzono de Feri Floro \u201eSola sub la steloj\u201d ( kaj kanzono de Sepa kaj Asorti el g\u0302ia koncerto dum la nunjara VK. La ornamanta la programinformon reta foto prezentas la kastelon en Wis\u0301nicz, pri kiu traktas nia felietono. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. La tuta elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]